पिछले कई माह से खाली चल रहे नगर पंचायत लावड़ के अधिशासी अधिकारी पद पर शासन ने 38 वर्षीय सुधीर कुमार की नियुक्ति कर दी है। उन्होंने चार्ज संभालते ही कर्मचारियों से भौगोलिक व ज़रूरी जानकारियां जुटाई। जनता के नाम अपने संदेश में उन्होंने सभी से साफ सफाई पर विशेष ध्यान देने व नगर पंचायत के करो का जल्द से जल्द भुगतान करने की अपील की। उन्होंने क़स्बे के सभी वार्डो में समान रूप से विकास कराने की बात कही। सुधीर कुमार की पहली ही नियुक्ति लावड़ अधिशासी अधिकारी के पद पर हुई है। ध्यान रहे कि कई माह पूर्व लावड़ की तत्कालीन ई ओ पवित्रा त्रिपाठी का ट्रांसफर हो गया था, जिसके बाद ए सी एम मेरठ को लावड़ अधिशासी अधिकारी पद का अतिरिक्त चार्ज सौंपा गया था। सुधीर कुमार के अधिशासी अधिकारी पद पर नियुक्ति के बाद विकास की गति में तेजी आने की उम्मीद जताई जा रही है।